Държавен вестник, бр. 92, 2009 г., стр. 3

БРОЙ  92	
Д Ъ Р Ж А В Е Н  В Е С Т Н И К 	
СТР.  3  
(5) Ловните сдружения по ал. 1 са юри­
дически лица, регистрирани при условията и 
по реда на Закона за юридическите лица с 
нестопанска цел.
(6) Една ловна дружина може да учредява, 
съответно членува, само в едно ловно сдружение.
(7) Председателят на ловното сдружение 
сключва трудов договор със специалист по 
ловно стопанство. Специалистът по ловно сто­
панство организира ловностопанската дейност 
на сдружението.“
§ 8. Член 31 се изменя така:
„Чл. 31. (1) Ловните сдружения по чл. 30 
могат да се обединяват на доброволен принцип.
(2) Национално ловно сдружение е това 
сдружение, което обединява ловни сдружения, 
в които броят на членуващите ловци е повече 
от половината от общия брой на регистри­
раните в страната лица, придобили право 
на лов. Ако не е изпълнено това условие за 
нито едно от лицата по ал. 1, за Национално 
ловно сдружение се определя това сдружение, 
в което членуват най-голям брой ловци, но 
не по-малко от една трета от общия брой на 
регистрираните в страната лица, придобили 
право на лов.
(3) Обединенията на ловните сдружения 
по ал. 1 са ловни сдружения – юридически 
лица, регистрирани при условията и по реда 
на Закона за юридическите лица с нестопан­
ска цел.
(4) Националното ловно сдружение ръководи, 
координира и контролира дейността на своите 
членове по стопанисването и опазването на 
дивеча в предоставените им ловностопански 
райони. 
(5) Едно ловно сдружение може да участва 
само в едно обединение по реда на ал. 1.“
§ 9. В чл. 37а, ал. 2 думите „и председателя 
на Националното ловно сдружение“ се заличават.
§ 10. В чл. 44, ал. 5 думите „по предложение 
на управителния съвет на Националното ловно 
сдружение“ се заличават.
§ 11. Член 58 се изменя така:
„Чл. 58. (1) В разрешителното за лов се 
вписват имената на ловците, номерата на 
ловните билети, начинът, датата и мястото на 
ловуване, видът и броят на разрешения за лов 
дивеч и името на ръководителя на лова при 
групов лов. 
(2) Когато се извършва лов в ловностопан­
ски райони, които са предоставени на лицата 
по чл. 30, ал. 1, в разрешителното за лов се 
вписва и номерът на членските карти.“
§ 12. В чл. 65а, ал. 1 т. 1 се отменя.
§ 13. Създава се чл. 69а:
„Чл. 69а. (1) Условията и редът за достъп, 
преминаване и престой на лица в района, в 
който са разположени биотехнически съоръ­
жения в държавните ловни стопанства и в 
дивечовъдните участъци в държавните горски 
стопанства, се определят със заповед на дирек­
тора на съответното държавно ловно стопанство 
или държавно горско стопанство.
(2) Заповедите по ал. 1 се публикуват в офи­
циалната интернет страница на Изпълнителната 
агенция по горите, поставят се на видно място 
в сградата на съответното държавно ловно 
стопанство или държавно горско стопанство 
и се съобщават на лицето, на което е предос­
тавено стопанисването на дивеча, по реда на 
Административнопроцесуалния кодекс.
(3) Лицето, което стопанисва дивеча, поставя 
в района, в който е разположено биотехниче­
ското съоръжение, обозначителни табели, които 
съдържат информация, определена с правилника 
за прилагане на закона.“
§ 14. В чл. 83г, ал. 2 думите „чл. 30, ал. 3“ 
се заменят с „чл. 22, ал. 2“.
§ 15. Създава се чл. 83л:
„Чл. 83л. (1) Който наруши реда за достъп, 
преминаване и престой в район, където са 
разположени биотехнически съоръжения по 
чл. 69а, му се налага глоба от 200 до 500 лв.
(2) Когато нарушението по ал. 1 е извършено 
повторно в двегодишен срок от влизането в 
сила на наказателното постановление, глобата 
е в троен размер.“
§ 16. В преходните и заключителните раз­
поредби на Закона за изменение и допълнение 
на Закона за лова и опазване на дивеча (ДВ, 
бр. 91 от 2008 г.) в § 64 ал. 2 се отменя.
§ 17. В приложение № 4 към чл. 54, ал. 1 
т. 3.2 се изменя така:
„
3.2. Групов лов на дива 
свиня
от 1 октомври до вто­
рата неделя на месец 
януари
“
Заключителна разпоредба
§ 18. Лицата по § 64, ал. 1, изречение първо 
от Закона за изменение и допълнение на За­
кона за лова и опазване на дивеча (ДВ, бр. 91 
от 2008 г.), които до влизането в сила на този 
закон са извършили действия по стопанисването 
на дивеча в съществуващите ловностопански 
райони на ловните сдружения, запазват правото 
си за ползване на дивеча за ловен сезон 2009 г.
Законът е приет от 41-ото Народно събрание 
на 5 ноември 2009 г. и е подпечатан с офици­
алния печат на Народното събрание.
Председател на Народното събрание: 
Цецка Цачева
12566